b'\n_START_ARTICLE_\nGledali\xc5\xa1\xc4\x8de (zgradba)\n_START_PARAGRAPH_\nGledali\xc5\xa1\xc4\x8de, tudi teater, je zgradba, namenjena delovanju gledali\xc5\xa1ke, to je umetni\xc5\xa1ke ustanove, ki skrbi za predvajanje dramskih in glasbenih predstav. Objekt zagotavlja prostor za izvajalce, tehni\xc4\x8dno opremo in delavce kot tudi za ob\xc4\x8dinstvo._NEWLINE_Obstaja ve\xc4\x8d tipov gledali\xc5\xa1\xc4\x8d, vse glede na vrsto predstav. Gledali\xc5\xa1\xc4\x8da so lahko zgrajena posebej za dolo\xc4\x8deno vrsto produkcije, lahko slu\xc5\xbeijo za bolj splo\xc5\xa1ne potrebe ali je nenamenski prostor mogo\xc4\x8de prilagoditi za uporabo gledali\xc5\xa1ke dejavnosti. Lahko so amfiteatri na prostem ali bogato okra\xc5\xa1eni, podobna katedralam ali preprostih oblik, brez okrasja ali kot eksperimentalno gledali\xc5\xa1\xc4\x8de. Nekatera gledali\xc5\xa1\xc4\x8da imajo lahko fiksen prostor za predstave (v ve\xc4\x8dini gledali\xc5\xa1\xc4\x8d je to oder), medtem ko nekatera gledali\xc5\xa1\xc4\x8da, kot na primer eksperimentalna, omogo\xc4\x8dajo re\xc5\xbeiserju in scenografu zgraditi prostor, primeren konkretni predstavi.\n_START_SECTION_\nOder\n_START_PARAGRAPH_\nMed najpomembenj\xc5\xa1imi prostorskimi elementi je prostor za igranje, imenovan oder. V nekaterih gledali\xc5\xa1\xc4\x8dih, posebej v scenskem gledali\xc5\xa1\xc4\x8du, areni in amfiteatru, je to obmo\xc4\x8dje fiksen del zgradbe. V eksperimentalnem gledali\xc5\xa1\xc4\x8du je povr\xc5\xa1ina za igranje nedefinirana, tako da lahko za vsako predstavo posebej prilagodijo prostor za igro._NEWLINE_Poleg odra so prostori tudi za in ob odru. To so krila na obeh straneh odra, imenovana zaodrje, kjer je prostor za rekvizite, kulise in drugo potrebno opremo za predstavo, kot tudi prostor za igralce, ki \xc4\x8dakajo na nastop. V zaodrju je lahko tudi prostor za koordinatorja predstave oziroma \xc5\xa1epetalca (\xc5\xbeargonsko suflerja). Amfiteater ima lahko tudi zaodrje, medtem ko ima eksperimentalno gledali\xc5\xa1\xc4\x8de prostore zunaj dejanskega gledali\xc5\xa1\xc4\x8da, posebej narejene za take namene._NEWLINE_Pogosto ima gledali\xc5\xa1ka zgradba tudi druge prostore, namenjene izvajalcem in drugemu osebju. Prostor s pogledom na oder se lahko vklju\xc4\x8di v zgradbo, kjer je lahko prostor za razsvetljavo in zvok, podporno osebje, ki gleda predstavo in vodi naprave. Ostali prostori v stavbi so \xc5\xa1e garderoba, vadbeni prostori, prostori za konstruiranje kulis, rekvizite in kostume ter skladi\xc5\xa1\xc4\x8de.\n_START_SECTION_\nElizabetinska Anglija\n_START_PARAGRAPH_\nMed elizabetinsko dobo v Angliji so gledali\xc5\xa1\xc4\x8da gradili iz lesenih okvirjev, zapolnjenih z razli\xc4\x8dnimi polnili in pokritih s slamo. Ve\xc4\x8d nadstropij je obdajalo dvori\xc5\xa1\xc4\x8de, ki je bilo odprto. Velik del ob\xc4\x8dinstva je stal na dvori\xc5\xa1\xc4\x8du neposredno pred odrom. Ta postavitev je izhajala iz prakse organiziranja iger na dvori\xc5\xa1\xc4\x8du gostilne. Arheolo\xc5\xa1ka izkopavanja gledali\xc5\xa1\xc4\x8da The Rose v londonskem Bankside, zgrajenega leta 1587, so pokazala, da je imelo zunanji premer 22 metrov. Bli\xc5\xbenji Globe Theater (1599) je bil ve\xc4\x8dji in je imel 30 metrov premera. Drugi dokazi za okrogle oblike je niz iz shakespearovskih \xc4\x8dasov, ko so zgradbo imenovali "ta leseni O" in nekaj grobih lesorezov Londona._NEWLINE_V tem \xc4\x8dasu se je prostor za igralce, kjer so \xc4\x8dakali na nastop na odru, imenoval green room, kar je postalo skupen termin v angle\xc5\xa1kem gledali\xc5\xa1\xc4\x8du._NEWLINE_Globe je zdaj obnovljen kot delujo\xc4\x8de gledali\xc5\xa1\xc4\x8de blizu svojemu prvotnemu izgledu (predvsem zaradi prizadevanj filmskega re\xc5\xbeiserja Sama Wanamakerja), dati sodobnim gledalcem idejo o okolju, v katerem so delovali Shakespeare in drugi dramatiki tistega \xc4\x8dasa.\n_START_SECTION_\nZaprta gledali\xc5\xa1\xc4\x8da\n_START_PARAGRAPH_\nV \xc4\x8dasu renesanse so bila v Italiji zagrajena prva sodobna zaprta gledali\xc5\xa1\xc4\x8da. Njihova struktura je bila podobna anti\xc4\x8dnim gledali\xc5\xa1\xc4\x8dem, s cavea in arhitekturno kuliso, ki je predstavljala mestno ulico. Najstarej\xc5\xa1a taka ohranjena primera sta Teatro Olimpico (1579-1580) v Vicenzi in Teatro all\'antica v Sabbionetu (1590)._NEWLINE_Na za\xc4\x8detku 17. stoletja se je gledali\xc5\xa1\xc4\x8de preselilo v zaprte prostore in se za\xc4\x8delo oblikovati podobno dana\xc5\xa1njim, z odrom lo\xc4\x8denim od ob\xc4\x8dinstva s proskenijem. To je sovpadlo z vse ve\xc4\x8djim zanimanjem za scenske elemente narisane v perspektivi, kot so tiste, ki so jih ustvarili Inigo Jones, Nicola Sabbatini in dru\xc5\xbeina Galli da Bibiena. Perspektiva teh elementov je bila ustrezno ob\xc4\x8dutena samo na sredini zadaj dvorane, v tako imenovanem "vojvodskem stolu"._NEWLINE_Prva zaprta gledali\xc5\xa1\xc4\x8da so bila dvorna gledali\xc5\xa1\xc4\x8da, odprta le za dr\xc5\xbeavnike in plemstvo. Prva opera odprta za javnost je bila Teatro San Cassiano (1637) v Benetkah. Italijanske operne hi\xc5\xa1e so bile model za kasnej\xc5\xa1a gledali\xc5\xa1\xc4\x8da po vsej Evropi.\n_START_SECTION_\nNem\xc5\xa1ki operni vpliv\n_START_PARAGRAPH_\nRichard Wagner je dal velik pomen elementom, ki dolo\xc4\x8dajo razpolo\xc5\xbeenje, kot je zatemnjeno gledali\xc5\xa1\xc4\x8de, zvo\xc4\x8dni u\xc4\x8dinki in razporeditev sede\xc5\xbeev (zni\xc5\xbeanje za orkester), kar omogo\xc4\x8da gledalcu, da se osredoto\xc4\x8di na dogajanje na odru in jih popolnoma potopi v imaginarni svet glasbene drame. Ta koncept je bil revolucionaren v tistem \xc4\x8dasu, danes pa samoumeven v sodobnem opernem okolju, kot tudi mnoge druge vrste gledali\xc5\xa1kih prizadevanjih.\n_START_SECTION_\nSodobna gledali\xc5\xa1\xc4\x8da\n_START_PARAGRAPH_\nSodobna gledali\xc5\xa1\xc4\x8da so pogosto netradicionalna, kot so zelo prilagodljivi prostori ali gledali\xc5\xa1\xc4\x8da, kjer ob\xc4\x8dinstvo in izvajalci niso lo\xc4\x8deni. Glavni primer je modularno gledali\xc5\xa1\xc4\x8de. Ta velika gledali\xc5\xa1\xc4\x8de imajo tla in stene razdeljene v majhne gibljive odseke, s talnimi odseke na nastavljivih hidravli\xc4\x8dnih stebrih, tako da se prostor lahko prilagodi katerikoli konfiguraciji posamezne igre. Ker so se razvili novi stili gledali\xc5\xa1kih predstav, velja \xc5\xbeelja po izbolj\xc5\xa1anju ali poustvaritvi teh. To velja tudi za umetni\xc5\xa1ko in predstavitveno tehniko, kot je odrska razsvetljava._NEWLINE_Posebne izvedbe sodobnih gledali\xc5\xa1\xc4\x8d imajo: proscenij (predodrje), potisk, eksperimentalni oder, gledali\xc5\xa1\xc4\x8de v krogu, amfiteater in prizori\xc5\xa1\xc4\x8de. V klasi\xc4\x8dnem indijskem plesu Natya \xc5\xa1astri opredeljuje tri vrste odra. V Avstraliji in Novi Zelandiji je majhno in enostavno gledali\xc5\xa1\xc4\x8de, zlasti eno v ve\xc4\x8djem kraju, imenovano theatrette. Beseda izvira iz leta 1920 iz Londona za malo glasbeno prizori\xc5\xa1\xc4\x8de._NEWLINE_Gledali\xc5\xa1ke predstave lahko potekajo tudi v mestih, prilagojenih za druge namene, kot so \xc5\xbeelezni\xc5\xa1ki vagoni, tovarne, .... V zadnjih letih je Edinburgh Fringe videl predstave v dvigalu in taksiju.'